தனிப்பட்ட வாழ்க்கை

தனிப்பட்ட வாழ்க்கை (personal life) என்பது ஒரு தனிநபரின் வாழ்க்கையின் போக்கு ஆகும். குறிப்பாக ஒரு தனிநபரின் அடையாளத்திற்குப் பங்களிக்கும் தனிப்பட்ட விருப்பங்களின் தொகுப்பு ஆகும்.

பண்டைய காலத்தில், வேட்டை-திரட்டல் வாழ்க்கை முறைமைக்கு அப்பால் அமைந்த முன்னைப் புத்தியல் காலங்களில் பெரும்பாலான மக்களின் நேரம் உணவும் தங்குமிடம் போன்ற தேவைகளை  நிறைவு செய்ய வேண்டி, வாழ்தகு வேளாண்மை வாழ்க்கையிலேயே கழிந்தது. ஓய்வு நேரம் மிக அருகியே கிடைத்தது. மேலும் அதிக பொழுதுபோக்கும் இல்லை. 
மக்கள் சமூகத்தில் தங்கள் சமூகத்தில் அவர்கள் வகித்த பாத்திரத்தை வைத்து அடையாளம் காணப்பட்டனர். தனிப்பட்ட விருப்பத்தின்படி இல்லாமல் தேவையின் அடிப்படையில் வேலைகளில் ஈடுபட்டனர். அத்தகைய சமூகங்களில் தனிப்பட்ட வாழ்க்கை அரிதாகவே இருந்தது.

தனிப்பட்ட வாழ்க்கை  எனும் புதிய கண்ணோட்டம் புத்தியற் கால மேற்கத்திய வாழ்க்கையின் நீட்சியே ஆகும். தற்கால மக்கள் தம் அன்றாடப் பணிகளில் இருந்து தனியரின் தனிப்பட்ட வாழ்க்கையைத் தனிப்படுத்தி பணிக்கும் வாழ்க்கைக்குமான சமனிலையைப் பேண விழைகின்றனர்.

வேலைக்கு வெளியே தனியொருவரின் தேர்வுகளும் முன்னுரிமைகளும்  அவரின் தனிப்பட்ட வாழ்க்கையை வரையறுக்கின்றன. இதில் விளையாட்டு தேர்வு, ப்ண்பாட்டு ஆர்வங்கள், உடைப்பாணி, நண்பர்கள் தேர்வு, வாழ்க்கைத் துணை தேர்வு போன்ன்றனவும் உள்ளடங்கும். குறிப்பாக, தன் ஓய்வு நேரத்தில் மேற்கொள்ளும் செயல்பாடுகள் ஒருவரின் தனிப்பட்ட வாழ்க்கையை வரையறுக்கின்றன.  காட்டாக, ஓர் அமெரிக்கனுக்கு அன்றாடம் ஐந்து மணி நேர ஓய்வு கிடைக்கிறது. இதில் அவர் பாதி நேரத்தைத் தொலைக்காட்சி பார்க்க செலவிடுகிறார். சமயவாதிகள், அறவியலாளர்கள், ஆளுமை வளர்ச்சி குருக்கள், தனியர் வாழ்க்கையைக் கட்டுபடுத்தவும் கையாளவும் கற்றுத் தர முற்றுகையிடுகின்றனர்.

அமெரிக்கா, கனடா போன்ற நாடுகளில் தகவல் தனிமையிலும் முடிவெடுக்கும் தனித்தன்மையிலும் தனிமையைப் பெரிதும் போற்றி மதிக்கின்றனர்; அவர்கள் ஒருவரின் தனிப்பட்ட வாழ்க்கை சார்ந்த மிக அணுக்கமான விவரங்களைப் பொறுத்தவரையில்  மற்றவர்களின் கட்டுபாடு ஏதும் இல்லாமல் விடுதலையாகத் தனித்திருக்க விடப்படும் உரிமையை எதிர்பார்க்கின்றனர் .

வரலாறு

ஆங்கிலேய மெய்யியலாளர் ஜான் இலாக்கே (1632-1704) தனியர் உரிமைகள் குறித்து முதன்முதலில் பேசியவர் ஆவார்.  இவர் 17 ஆம் நூற்றாண்டில் தனியரின் இயல்பான உரிமைகளின் இலக்குகளாக வாழ்தலுக்கான உரிமை, விதலையாக இயங்குவதற்கான உரிமை, சொத்துரிமை, இன்பந் தேடல் உரிமை போன்றவற்றை முன்வைத்தார்.

சமூகவியல்

தனிப்பட்ட வாழ்க்கை என்பது மேற்கத்திய சமூகம் உருவாக்கிய கருத்தியலே. அமெரிக்க மக்கள் தனிமையைப் பெரிதும் மதிக்கின்றனர்.  ஐக்கிய அமெரிக்கக் குடியேற்றக் காலமுதலே,  அமெரிக்காவின் தனிமாந்த வாதத்தையும் தனித்தியங்கும் கோட்பாட்டு வரையறையையும்  வரலாற்றாளர்கள் சுட்டிக் காட்டியுள்ளனர்.

ஓய்வுச் செயல்பாடுகள்

தனியர் ஒருவர் தன் ஓய்வு நேரத்தில் ஈடுபடும் செயல்பாடுகளே அவரது தனிப்பாட்ட வாழ்க்கையில் பெரும்பங்கு வகிக்கிறது. பொதுவாக, ஓய்வு நேரச் செயல்பாடுகளை வினையாற்றாத அமைதியானதாகவும் உடல், மன உழைப்பைக் கோரும் செயல்முனைப்புடையதாகவும் வகைபடுத்தலாம்.

தொலைக்காட்சி பார்த்தலும் இசை கேட்டலும் விளையாட்டு அரங்கு நிகழ்ச்சிகளைப் பார்த்தலும் திரைப்பட அரங்கு சென்று படம்பார்த்தலும் வினைகோராத அமைதியான தனிப்பட்ட வாழ்க்கையாகும். இவற்றில் தனியர் முயற்சி ஏதுமின்றிப் பொழுது போக்குகிறார்.

நடத்தல், ஓடல், மிதிவண்டி ஓட்டுதல், பூப்பந்து, காற்பந்து, சதுரங்கம், எழுதுதல் ஆகிய உடல், மன ஆற்றல்களைச் செலவிடும் செயல்பாடுகள் முனைப்பானவை ஆகும்.

ஐக்கிய அமெரிக்க 2007 ஆம் ஆண்டு ஓய்வு நேரப் பயன்பாட்டுப் புள்ளிவிவரப்படி,  சராசரியாக 15 அகவையினர் தம் ஓய்வு நேரத்தில் 4.9 மணிநேரத்தைப் பயன்படுத்துகின்றனர்.  இதில்யாட்டிலும் உஅடற்பயிற்சியிலும்2.6 மணி நேரம் தொலைக்காட்சி பார்க்கின்றனர். 19 மணித்துளிகள் விளையாட்டிலும் உடற்பயிற்சியிலும் முனைப்பாகப் பங்கேற்கின்றனர்.

தனிமை

தனிமை என்பது இருவேறு கருத்துப்படிமங்களை உள்ளடக்கியதாகப் புரிந்துகொள்ளப் படுகிறது, இவற்றில் ஒன்று தகவல்சார் தனிமை; மற்றொன்று முடிவெடுக்கும் தனித்தன்மை. முன்னது ஒருவரின் தனிப்பட்ட வாழ்க்கை சார்ந்தமிக அணுக்கமான விவரங்களைப் பொறுத்தவரையில் தனித்திருக்க விடப்படும் உரிமையாகும்; பின்னது தேவையற்ற ஒழுங்குமுறையில் இருந்தும் கட்டுபாட்டில் இருந்தும் விடுதலையாக இயங்குதல் ஆகும்.

மேற்கோள்கள்

மேலும் படிக்க
 
 
 
 
 
 
 

தனிப்பட்ட வாழ்க்கை
மானிடவியல்
அன்றாட வாழ்வியல்
வாழ்க்கை மெய்யியல்